### | | | | --- | --- | | | | | --- | | **Teknik- og Miljøudvalget** 7. april 2016 Sagsnr. 710-2016-11410 Dok.nr. 710-2016-140196 Sagsbehandler DPSVE | | 36.                 Overførsel af over-/underskud fra 2015 til 2016 (drift) - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal hvert år godkende, at institutionernes
overskud eller underskud overføres til næste år.

Overførsel af overskud/underskud mellem årene giver de budgetansvarlige
ledere mulighed for at igangsætte aktiviteter på de mest fornuftige
tidspunkter.

I henhold til retningslinjerne for økonomisk
decentralisering og lønsumsstyring overføres det fulde overskud/underskud på
decentraliseringsaftalerne som udgangspunkt til næste år. Byrådet skal dog
formelt godkende overførslen.

I denne sag foreslår Job og Økonomi, at der udover områder
med decentraliseringsaftaler også overføres overskud/underskud på en række
andre områder. Der er tradition for også at overføre overskud/underskud på
disse områder, da det giver de budgetansvarlige ledere mulighed for at anvende
budgetterne mest hensigtsmæssigt.

Opgørelsen af overskud/underskud fremgår af vedlagte bilag
’Overførsel af over-/ underskud fra 2015 til 2016 (drift)’.

**VURDERING**

Job og Økonomi foreslår, at der overføres i alt 23,412 mio.
kr. fra 2015 til 2016. Til sammenligning udgjorde den samlede overførsel 26,568
mio. kr. fra 2014 til 2015.

Inden for decentraliseringsaftalerne overføres 6,223 mio.
kr. Uden for decentraliseringsaftalerne overføres 17,189 mio. kr.

Udviklingen i det samlede overskud fordeler sig således:

|  |  |  |  |  |
| --- | --- | --- | --- | --- |
| **1.000 kr.** | **Overskud/ underskud overført fra 2014 til 2015**        **(+ = overskud)** | **Overskud/ underskud i 2015**          **(+ = overskud)** | **Forslag til overskud/ underskud, som *ikke* overføres til 2016**    **(- = overskud, der ikke overføres)** | **Forslag til overskud/ underskud, som overføres til 2016**      **(+ = overskud)** |
| Decentraliseringsaftaler | 7.270 | -821 | -226 | 6.223 |
| Uden for aftaler | 19.298 | 953 | -3.062 | 17.189 |
| **I alt** | **26.568** | **132** | **-3.288** | **23.412** |

På langt de fleste områder overføres det fulde
overskud/underskud. På enkelte områder er det dog kun en del af overskuddet,
der overføres til 2016, idet der ikke er behov for at overføre hele beløbet.

Inden for decentraliseringsaftalerne blev der overført et
overskud på 7,3 mio. kr. fra 2014 til 2015. Der i 2015 forbrugt 821.000 kr. af
det overførte overskud. Det foreslås, at der overføres 6,2 mio. kr. til 2016,
mens der tilføres kassebeholdningen 226.000 kr.

På folkeskoleområdet blev der overført et underskud på 1,6
mio. kr. til 2015. I 2015 har der været et merforbrug på 1,8 mio. kr. Det
akkumulerede underskud, der overføres til 2016 udgør 3,3 mio. kr. Heri indgår
et overskud på 3,1 mio. kr. på folkeskolernes fælleskonto til udskudte kompetenceudviklingsaktiviteter.
Underskuddet på de øvrige decentraliseringsaftaler på folkeskoleområdet udgør
dermed 6,4 mio. kr. Til sammenligning udgjorde det tilsvarende underskud 3,2
mio. kr. fra 2014 til 2015. Der er udarbejdet handleplaner på 7 skoler med
stort merforbrug med henblik på afvikling af underskuddet inden for en 3-årig
periode.

På dagtilbudsområdet blev der overført et underskud på 4,4
mio. kr. til 2015. Underskuddet er indhentet i 2015, så der på
dagtilbudsområdet overføres et samlet overskud på 139.000 kr. til 2016. Der har
gennem hele 2015 været et forøget fokus på afvikling af underskuddet i
daginstitutionerne.

På ældreområdet blev der overført et overskud på 6,1 mio.
kr. til 2015. Der i 2015 forbrugt 4,3 mio. kr. af de opsparede midler. Heraf
vedrører 1,9 mio. kr. afslutning af jobrotationsprojektet, der er gennemført i
perioden 2013-15. Størstedelen af det øvrige forbrug af opsparede midler kan
henføres til planlagte aktiviteter i form af eksempelvis videreuddannelse af
medarbejderne.

På handicap- og psykiatriområdet er det akkumulerede
underskud reduceret fra 2,7 mio. kr. til 1,5 mio. kr. i løbet af 2015.

Uden for decentraliseringsaftalerne vedrører en stor del af
det akkumulerede overskud overførte midler fra tidligere år. Til 2015 blev der
overført i alt 19,3 mio. kr. uden for decentraliseringsaftalerne. I 2015 er der
sket en yderligere opsparing på 953.000 kr. Den samlede opsparing udgør dermed
20,3 mio. kr. Heraf foreslår Job og Økonomi, at der overføres 17,2 mio. kr. til
2016, mens 3,1 mio. kr. tilføres kassebeholdningen.

Inden for Økonomiudvalgets område overføres overskud fra
tidligere år til bl.a. tværgående kompetenceudviklingstiltag som f.eks.
DOL-uddannelsen samt til erhvervsfremme og risikostyringsaktiviteter.

Vedr. den vidtgående specialundervisning blev der overført
5,1 mio. kr. til 2015. Størstedelen af overskuddet fra 2014 er disponeret i
2015. Samtidig har udgifterne til specialundervisning uden for kommunen
oversteget det planlagte niveau. Der overføres derfor et underskud på 3,2 mio.
kr. til 2016.

Inden for Teknik- og Miljøudvalgets område afsluttes nogle
af de igangsatte aktiviteter senere end forventet. Der overføres derfor et
overskud på ca. 3,6 mio. kr. til 2016.

Ifølge retningslinjerne for
økonomisk decentralisering må institutionerne højst overføre et overskud på 10
% fra år til år. I 2015 er der 9 institutioner, der ligger over denne grænse.
Job og Økonomi foreslår, at det fulde overskud overføres til 2016. Der er
udarbejdet en plan til direktionen for anvendelsen af overskuddet.

Tilsvarende må institutionerne
højst overføre et underskud på 5 % til næste år. I 2015 er der 7 institutioner,
der har et større underskud. Job og Økonomi foreslår, at det fulde underskud
overføres til 2016. Der er udarbejdet en plan til direktionen for afvikling af
underskuddet.

I budgettet for 2015 er der afsat 17 mio. kr. til forbrug
af opsparede midler på områder med overførselsadgang mellem årene. Det afsatte
budget er ikke anvendt og indgår dermed som mindreforbrug i [adresse]
samlede regnskabsresultat for 2015.

**ØKONOMI**

De økonomiske konsekvenser inden for hvert udvalgs område
er vist i nedenstående tabeller:

Overførsel inden for decentraliseringsaftaler fra 2014-2015
og 2015-2016:

|  |  |  |
| --- | --- | --- |
| **Udvalg (i 1.000 kr.)**  **+ = overskud** | **Overførsel fra 2014**  **til 2015** | **Overførsel fra 2015**  **til 2016** |
| Børne- og Skoleudvalget | -6.387 | -2.029 |
| Social- og Sundhedsudvalget | 4.897 | 1.891 |
| Økonomiudvalget | 4.579 | 4.519 |
| Teknik- og Miljøudvalget | 2.079 | 249 |
| Arbejdsmarkedsudvalget | 1.053 | 751 |
| Kultur- og Fritidsudvalget | 1.049 | 842 |
| **I alt** | **7.270** | **6.223** |

Overførsel uden for decentraliseringsaftaler fra 2014-2015
og 2015-2016:

|  |  |  |
| --- | --- | --- |
| **Udvalg (i 1.000 kr.)**  **+ = overskud** | **Overførsel fra 2014**  **til 2015** | **Overførsel fra 2015**  **til 2016** |
| Børne- og Skoleudvalget | 5.698 | -1.581 |
| Social- og Sundhedsudvalget | 2.708 | 1.611 |
| Økonomiudvalget | 9.432 | 9.786 |
| Teknik- og Miljøudvalget | -1.568 | 3.649 |
| Kultur- og Fritidsudvalget | 2.885 | 3.215 |
| Beredskab | 143 | 509 |
| **I alt** | **19.298** | **17.189** |

**INDSTILLING**

Direktøren for Job og Økonomi indstiller til Byrådet:

1. At Byrådet godkender, at der
vedrørende decentraliseringsaftalerne overføres i alt 6,223 mio. kr. til budget
2016 jf. vedlagte bilag.

2. At Byrådet godkender, at der uden for decentraliseringsaftalerne
overføres i alt 17,189 mio. til budget 2016 jf. vedlagte bilag.

3. At Byrådet giver en tillægsbevilling på i alt 23,412 mio. kr. i 2016.

4. At tillægsbevillingen finansieres af kassebeholdningen.

**BESLUTNING**

**Bilag**

|  |  |
| --- | --- |
| Overførsel af over-/underskud fra 2015 til 2016 (drift) | 710-2016-94217 |